Auschwitz-Birkenau

Koncentratykamp Auschwitz (uutspreaken as Ausjwyts) was nen versameling van 40 vernetigings- un warkkampen kortby de stad Oświęcim in Polen tydens den Tweyden Wearldoorlog. Et was inerichted döär Nazidüütskland, dee Polen hadden besat. Et kamp was bedoold üm stelselmåtig lüde ümme to brengen, med name jödden, sovjetgevangenen, roma un sinti, geleyrden un homoseksuälen. Tüsken 1940 un 1945 wörden hyr up syn minst 1,1 miljoon lüde doudewarked of vergast in dårvöär inerichte gaskamers. Et was eyne van de vöärnaamste steades wår de Holocaust, of in nazitermen de Enduplössing vöär et Jöddenprobleem wör uutevoord.